पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण थमने का नाम नहीं ले रहा है। हालांकि शनिवार को मामूली राहत यह मिली कि संक्रमितों से ज्यादा लोग कोरोना को मात देकर घर लौटे हैं। बता दें कि जिले में पिछले 24 घंटे के दौरान कुल 227 नए संक्रमित सामने आए हैं। इनमें सीहोर शहर के मात्र 16 लोग हैं, जबकि ग्रामीण अंचल के सबसे अधिक हैं। अकेले सीहोर ब्लॉक में ही 94 लोगों की रिपोर्ट पॉजिटिव आई है। बता दें कि जिले में अब तक संक्रमितों की संख्या बढ़कर 6 हजार 919 तक पहुंच गया है। अब भी जिले में एक हजार 54 एक्टिव मरीज हैं जिनका इलाज चल रहा है, वहीं कोरोना से अब तक 92 लोगों की मौत हुई है। इधर शनिवार को 264 लोग कोरोना को मात देकर ठीक हुए हैं और वे अपने घर लौटे।
शनिवार को जिले में 227 संक्रमित सामने आए हैं। स्वास्थ्य विभाग के अनुसार इनमें से सीहोर शहर के 16 संक्रमित हैं। ये संक्रमित राजा का बाग, इंग्लिशपुरा, इंदौर नाका, बजरंग कॉलोनी, गुलाब विहार, श्रीराम कॉलोनी, सांई कॉलोनी, मोती मस्जिद, गंगा आश्रम, पुराना कलेक्टोरेट रोड, भोपाल नाका, लोधी मोहल्ला, दुर्गा कॉलोनी, नेहरू कॉलोनी, शीतल विहार और ब्रह्मपुरी क्षेत्र से मिले हैं। नसरुल्लागंज ब्लॉक में 49 संक्रमित सामने आए हैं। इछावर क्षेत्र में 8 लोगों और श्यामपुर क्षेत्र में 4 लोगों की रिपोर्ट पॉजिटिव आई है। बुदनी ब्लॉक में 56 और आष्टा में 94 पॉजिटिव मिले हैं।
तीन लोगों की मौत, मरने वालों का आंकड़ा 92
शनिवार को जिला मुख्यालय पर ही तीन लोगों ने कोरोना के उपचार के दौरान दम तोड़ दिया। इनमें से दो जिला अस्पताल स्थित डेडिकेटेड कोविड हेल्थ सेंटर और एक संक्रमित भोपाल नाका स्थित कोविड केयर सेंटर में भर्ती था और उपचार चल रहा था। पिछले एक महीने में जिले में 44 लोगों की मौत हुई है। जबकि अब तक कोरोना से मरने वालों की संख्या 92 रिकार्ड की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn